FCSB - FC Arges (duminică, ora 21:30 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

Simona Halep - Elena Rybakina 3-6, 6-3, 7-6. "Simo" a cerut de 3 ori intervenția antrenorului

A fost momentul în care Simona a cerut pentru prima dată ajutorul antrenorului Artemon Apostu Efremov, iar asta s-a văzut în setul secund. A făcut break și, cu toate că și Rybakyna a făcut break la rându-i, românca s-a impus cu 6-3 în actul secund, după ce a mai solicitat o dată intervenția antrenorului.

Setul al treilea a fost cel mai dramatic. La 2-3, "Simo" a cerut din nou on-court coaching, iar meciul s-a dus în tie-break. Aici, "Simo" a rezistat serviciului puternic al adversarei și a câștigat o finală electrizantă, scor 3-6, 6-3, 7-6, după două ore și 26 de minute.

Astfel, Halep s-a încoronat pentru a doua oară campioană la Dubai, după trofeul din 2015. Simo a ajuns la 20 de titluri în carieră.

LIVE VIDEO Simona Halep - Elena Rybakina:

UPDATE: Simona Halep - Elena Rybakina 3-6, 6-3, 7-6. Fantastic! Game pe serviciul adversarei, set și meci, iar Simoan Halep e noua campioană de la Dubai.

UPDATE: Simona Halep - Elena Rybakina 3-6, 6-3, 6-6. Meciul intră în tie-break, după break-ul Rybakinei. Luptă fantastică!

UPDATE: Simona Halep - Elena Rybakina 3-6, 6-3, 6-5. Formidabil! Break Simona, care trage de ea și o face pe Rybakina să greșeasă. Jucătoarea din Kazahstan încearcă un lung de linie, dar trimite în afara terenului.

UPDATE: Simona Halep - Elena Rybakina 3-6, 6-3, 5-5. Simona servește, câștigă game-ul și rămâne în meci.

UPDATE: Simona Halep - Elena Rybakina 3-6, 6-3, 4-5. Rybakyna vine la fileu, dar Simona returnează, însă adversara sa pune o scurtă exact la momentul potrivit.

UPDATE: Simona Halep - Elena Rybakina 3-6, 6-3, 4-4. Simona servește și finalizează punctul cu un forehand.

UPDATE: Simona Halep - Elena Rybakina 3-6, 6-3, 3-4. Jucătoarea din Kazahstan servește și o plimbă pe Simona pe tot terenul, iar românca greșește și trimite afară.

UPDATE: Simona Halep - Elena Rybakina 3-6, 6-3, 3-3. Simo are o stăpânire de sine extraordinară și egalează, după o altă greșeală neforțată a adversarei.

UPDATE: Simona Halep - Elena Rybakina 3-6, 6-3, 2-3. După un forehand al Simonei, Rybakina trimite afară, iar românca recuperează rapid și face re-break într-un moment psihologic extrem de important. "Simo" solicită din nou intervenția antrenorului Artemon Aportu Efremov, pentru a treia oară în acest meci.

UPDATE: Simona Halep - Elena Rybakina 3-6, 6-3, 1-3. Rybakina face primul break din setul decisiv, după două duble greșeli ale Simonei.

UPDATE: Simona Halep - Elena Rybakina 3-6, 6-3, 1-2. Ca de obicei, Rybakina servește tare și ia game-ul după ce Simo a returnat afară.

UPDATE: Simona Halep - Elena Rybakina 3-6, 6-3, 1-1. Din nou Simo se impune, însă cu multă luptă, după ce o face pe adversară să trimită afară.

UPDATE: Simona Halep - Elena Rybakina 3-6, 6-3, 0-1. Actul decisiv începe la fel de echilibrat, cu Rybakina care își adjudecă primul game.

UPDATE: Simona Halep - Elena Rybakina 3-6, 6-3. După ce reușește un as, Simona servește din nou și o face pe Rybakyna să trimită afară. Meciul e superb și lupta e fantastică. Se intră în decisiv. Setul secund a durat 44 de minute.

UPDATE: Simona Halep - Elena Rybakina 3-6, 5-3. Din a patra mingea de break, Simo reușește în cele din urmă să câștige pe serviciul adversarei, care trimite un rever afară. Românca urmează la serviciu pentru a câștiga setul secund.

UPDATE: Simona Halep - Elena Rybakina 3-6, 4-3. Jucătoarea din Kazahstan încearcă să revină și câștigă game-ul, după schimburi superbe de mingi. Simona solicită din nou intervenția antrenorului Artemon Efremov Apostu.

UPDATE: Simona Halep - Elena Rybakina 3-6, 4-2. Și Rybakina face break, după ce lovește tare, iar Simo trimite în fileu.

UPDATE: Simona Halep - Elena Rybakina 3-6, 4-1. "Simo" parcă e altă jucătoare în setul secund, iar adversarei sale pare să nu-i mai meargă la fel de bine loviturile.

UPDATE: Simona Halep - Elena Rybakina 3-6, 3-1. Simona ia primul break din setul secund, la zero! Adversara sa servește slab.

UPDATE: Simona Halep - Elena Rybakina 3-6, 2-1. Simona servește și o plimbă pe tot terenul pe adversară.

UPDATE: Simona Halep - Elena Rybakina 3-6, 1-1. Jucătoarea din Kazahstan ia game-ul, după ce servește ca din tun.

UPDATE: Simona Halep - Elena Rybakina 3-6, 1-0. Românca cere ajutorul antrenorului Artemon Apostu Efremov, și începe în forță setul secund, cu game câștigat.

UPDATE: Simona Halep - Elena Rybakina 3-6. Rybakina ia primul est, după ce servește tare, iar Halep returnează afară. Primul act a durat 37 de minute.

UPDATE: Simona Halep - Elena Rybakina 3-5. Halep își folosește reverul perfect și câștigă primul game al meciului la zero.

UPDATE: Simona Halep - Elena Rybakina 2-5. Simona încearcă un lung de linie, dar trimite în afara terenlui și Rybakina are 5-2.

UPDATE: Simona Halep - Elena Rybakina 2-4. Primul break al finalei e reușit de Rybakina, care se impune după o greșeală neforțată a Simonei.

UPDATE: Simona Halep - Elena Rybakina 2-3. O greșeală neforțată a Simonei face ca mingea să iasă afară și Rybakina să ia game-ul.

UPDATE: Simona Halep - Elena Rybakina 2-2. Românca lovește foarte bine cu forehand-ul, iar jucătoarea din Kazahstan trimite în fileu. "Simo" ia game-ul.

UPDATE: Simona Halep - Elena Rybakina 1-2. Rybakina variază jocul, folosește și scurte și câștigă în cele din urmă al treilea game al meciului.

UPDATE: Simona Halep - Elena Rybakina 1-1. Românca își câștigă serviciul. Meciul este extrem de echilibrat.

UPDATE: Simona Halep - Elena Rybakina 0-1. Jucătoarea din Kazahstan ia primul game al finalei, după ce își adjudecă serviciul.

UPDATE: Începe meciul. Rybakina servește prima.

UPDATE: Cele două jucătoare ies la încălzire.

Simona Halep s-a calificat entuziasmant în finala de la Dubai, după 6-2, 6-0 cu Jennifer Brady, și o întâlnește de la ora 17:00, pe Elena Rybakina din Kazahstan, locul 19 WTA.

Rybakina a învins-o cu scorul de 7-6 (5), 7-6 (2), pe croata Petra Martici, locul 15 WTA şi cap de serie numărul 8, calificându-se în finala turneului de categorie Premier de la Dubai.

Meciul va putea fi urmărit și în aplicația Digi Online.

Cele mai importante faze VIDEO vor fi redate în timp real pe digisport.ro.

Cine este Elena Rybakina, adversara Simonei Halep din finala de la Dubai

Elena Rybakina, 20 de ani, s-a impus după un meci care a durat două ore şi 12 minute şi în care a salvat câte o minge de set. Ea a fost condusă în setul al doilea cu 3-0 şi 4-1, dar a revenit şi a câştigat.

În acest an, Rybakina are un titlu, la Hobart, şi încă două finale jucate, la Sankt Petersburg şi Shenzhen. Cu excepţia Australian Open, la care a fost eliminată în turul al treilea, ea a ajuns în finală la toate turneele la care a participat, acumulând 19 victorii şi pierzând de trei ori.

În 2019, Rybakina a câştigat turneul de la Bucureşti şi a mai jucat o finală la Nanchang.

Simona Halep a abandonat în fata Elenei Rybakina, la singura lor întâlnire de până acum

Simona Halep a abandonat meciul contra Elenei Rybakina din optimile de finală ale turneului de la Wuhan, ediţia 2019, singura lor întâlnire.

Halep s-a accidentat la spate în game-ul al nouălea, la scorul de 4-4. Ea a cerut time-out medical, în pauza de la 4-5. Românca a început al zecelea game, dar nu a putut servi normal şi s-a retras, la 30-30.

Calificarea în finală este recompensată la Dubai cu un premiu de 372.200 de dolari şi cu 305 puncte WTA. Învingătoarea va primi 696.860 de dolari şi 470 de puncte WTA.

Etichete:

,

,

,

,